2

ISIGIDIMI SAMAXOSA, SEPTEMBER 1, 1881.

inzondo yake, inqala yake, wayimbela incwaba kude, wasala nentliziyo yotando ngakomnye umelwane wake omnyama. Litsho ilizwi lika Ntsikana kuwe mfundi wale nteto. Lenze ke, yiba ntonye nomelwana wako, ungaketi luhlanga; mhlayimbi ungayenzi lento, uhlale eku qanqalazeni asitandabuzi intshabalalo eyakuhlela abantu bakowetu eyatetwa ngu Ntsikana iyakuhla pezu kwetu ngoku nyaniseke njengokuba ilanga kunyanisekile ukuba liyakupuma ngomso, asifuni ukuba lihle ishwangusbwa elinjengeli pezu kwentlanga ezimnyama singazivusanga. Masitete mhlope, siti mayibe ngowakwa Xosa nowase Mbo (ama Mfengu ke lawo) afinyezele pezulu azamele ukucita oludonga, luselubange ububi obungaka, lusamane ukwahlula ugoku kodwa ezo ntlanga zimbini. Ukuba kuko into ebekunqweneleka ukuba iramente ziyenze kuku nqulela ukuhlalelana ngobubele nangoxolo kwe ntlanga zonke.

Makowetu, yibani yimbumba yama Nyama emisebenzini emihle ne yoxolo— kuba yiyo yodwa esitetelela yona tina; niqwebe uhlanga oluse zintsali okwa ngoku; nizamele ukulunyusa, noku hlalelana ngobubele; ekutobeleni izi patamandla, nje ngoko ilizwi lisixelelayo; eku konzeni u Tixo. Ngazwi nye, “Masifune kuqala ubu kumkani buka Tixo: nobulungisa bake, ize zonke izinto zanezelwe kuti.” Masibe yimbumba yama Nyama, sikumbula umyalelo woku qala ekujinga kuwo wonke umteto naba profeti. “Uya kutanda u Tixo wako ngomxelo wako wonke; nommelwana wako njengo kuzitanda kwako.”

AMATUBA EMPUMELELO.

Eyona nto inkulu afanele ukuyifuna umntu kuba engenakuyizuza engayifunanga ngama tuba empumelelo. Ukuba uhlanga oluntsundu lufuna ukuzitintita lupume elutulwini ngokuhlaziya intlalo endala, malugqale amatuba atile amana evela ngokuhamba kwama xesha. Yonke leminyaka imana ivela iza nama tuba-tuba okupumelela amatsha, abeke amanye amadala emana eya etshitsha. Ubulumko obufunekayo ke bobokuba sikwazi ukuwanqakula esaqala ukuvela, size ke ngokwenjenjalo sipunyeleliswe ngawo. Ituba lokunyuka nokupumelela ngokufuya impahla ehambayo selike lakankanywa kweli pepa ukuba lidlule, ngokuba apelile amadlelo. Kwezinye idolopu kumi umteto wokuba umntu afuye zibe mbini kupela inkomo emhlabeni olunge ne dolopu. Sekubonakala kwangoku ukuba yona inkomo ne gusha iya kufuywa ngosukuba enomhlaba oyi fama awutengileyo. Nendawo yokuqesha ifama ayi bonakali kulunga kupi, ngenxa yenkatazo ebangwa ngaba ninimhlaba ye ngqeshiso, ukuti yakwanda impahla yomntu bamndulule ngokuti ilizwe liyoniwa yimpahla yake. Imihlaba esukuba iqeshiswa ilunge kwi Rulumente ayina kutenjwa mnt’ untsundu, kuba kuyavakala ukuba izi pata mandla ziceba ituba lokuweza indwayi namahlwempu ase Ngilane nawase Ireland ukuba eze kuma kuyo lemihlaba. Ukuba abantsundu abawafuni kwa kusasa amatuba empumelelo baya kudondotshelelwa. Kumatuba aya evela aseleke akankanywa atile, anjengokuba luti bukuqu udodana ekufundeni amashishini—yindawo enkulu leyo, kodwa amadoda amadala akowetu akasenako ukufunda amashishini; leyo yindawo yonyana bawo.

Kuko kanjako amanye amatutyana afanele ukupaulwa apa, abangati abantu balinge wona kula maxa ukuze ati efika amaxa okugaleleka kwe *nkumbi* zapesheya, lungacitakali usapo lwenzala yase Africa. Makati one nkomo akepule kuzo atenge isikonkwane esise dolopini, ake indlu yezitena. Indleko ekuqaleni ingaba nkulu, ngangokuba abangcinga imfutshane bangamlibali umntu ocita umzi wake. Angati ukuba umntu wenze lendawo angahlala esazi ukuba noko ate wafa usapo lwake lusele nelona lifa. Kubantu abamele idolopu lendawo ingaba luncedo. Akubonakali ukuba isaya kuma futi lendawo yokuba kubeko iziqendu

ezisikwa emhlabeni ka Rulumente zize zinikwe abantsundu ukuba benze i Lokeshoni. Kumaxa azayo kuyakufuneka umntu ehleli endaweni anokuti ukuyibiza “Yeyam.” Elinye kumanene abe senza imiteto e Parlamente laka layiti tupa lendawo, lati, “Abantu abamnyama kufike ixesha lokuba “bazi ukuba lowo nalowo ufanele ukuhlala emhlabeni ongo “wake” [ati ukuba akanawo atini?] Indlu yezitena unokuyi qashisa emadolopini nge ponti ezimbini ngenyanga, iti ukuba imi endaweni enokulinywa utyale imiti enez qamo, ubize nokuba ziponti ezintatu nezine ngenyanga, ngobukulu bayo. Baninzi abantu kulamacala angase Bayi abasebe xaswa zizindlu zabo. E Uitenhage ake angxama amadodana ukutenga kwi fandesi elaliko ngo June axakwa kukuti iziqendu zitengiswe kuqala ngazinye, kanti zoti kamva ziqukwe zonke, zize ke ngoko zime nomntu omhlope ngenxa yokupakama kwe nani. Ngama linga ke la, kuba sekubonakala ukuba umhlaba, noko siwunyatelayo nje uyemka nabaniniwo. Eli ke lokutenga izikonkwane zokwaka lelinye lamatuba empumelelo. Kanjako umntu ontsundu unokutenjwa ngapezulu ngabe Lungu xa anemfuyo emiyo enje ngomhlaba nezindlu; ungabolekwa nento eninzi yemali utenjwe kuba kusaziwa ukuba akunakuyitwala uzimele nayo imfuyo enje ngale.

Ukubonisa ubunzima angade umntu ehlele kubo ngoku ngabi namhlaba ungowake, singake sibalise ngokufupi ibali lesityebi esasise Somerset East. Yati lendoda yatyeba kakulu kangangokude idlule ne fama ezi mhlope kweso siqingata, yabeke ihleli kwi nkosi elunge kakulu umfi u Robert Hart Esq. Wamana esiti kuyo wa nantsi, kepula kwezi nkomo zininzi kangaka ndikutengele umhlaba. Wasuka ngati umntwan’ om Lungu uyahlabela. Yafika imofu yazitshayela ezonkomo. Akwandulanga kubeko nto kuba wayesa pilile u Mlungu wake, kodwa emzuzwini lide lafa elonene; umhlaba waba lilifa losapo olute exesheni lwamsusa kumaziko ake amadala. Usapo lwalo ndoda lunduluke kulondawo seluzi ngwevu nengwevukazi. Ukuhambiseka kwezinto ezibekiselele emhlabeni kweli lizwe ngati kokwetu ukubona kubehlisela kwisimo esinjalo abantu abantsundu. Kuseko nezinye indawana, kodwa soke sipele apa okwangoku.

IMPAWANA.

(ZIbalwa YI *Editor.)*

Tabuni mapakati! Yindimbane incwadi ezifika kwi *Editor* ye *Sigidimi,* abanga abaninizo zingabonakala ngenyanga etile. Akuko nto ingasivuyisa ngapezulu kokuba ezincwadi sibe nokuzifaka, into esixakileyo kodwa *yindawo. Isigidimi* sincinane, singati siwafaka ama bali amade abanye baba balelani betu ipepa linga zala zincwadi kupela, kungabiko ndawo yokufaka indaba, zekubuye kubeko isikalazo sokuba elipepa “lipepa elifileyo.” Nantso ke indawo enqabileyo. Indlela zimbini; *Isigidimi* masizale zincwadi zababalelani, mhlayimbi zintlobo zendaba zonke. Siyoyika ngati xa sitabate indawo yokuzalisa ipepa ngencwadi zababalelani lofa kanjako i Zoba zeziteta into emnandi nevakalayo ezongena, ezinye mazenzele indaba indawo.

“Ama Mfengu ase Bathurst ajike ama zimba awenza isiqalekiso.” Uke watsho umshumayeli omhlope ngale nyanga ifileyo pakati kwe ntshumayelo yake ebekiselela kwi xesha elipambi kwe langa eli likulu. Imvo yetu pezu kwe “tletsane” iyaziwa ngaba bafundi betu. Lo mshumayeli uteta into ebe sesayibona kudala kungekuso kodwa isiqingata sase Bathurst, kodwa kuzo zonke. U Rev. J. Mjila, wase Cwecweni, kwa Hala, usitumela izibakala ezitile ezehle ngotywala. Liti elinene lingu mfundisi:—“Ema Mpondweni kwa Nqwiliso bane abafe ngabo. E Nquturah kwa Hala, oka Mazimela ungcwatyiwe, bamhlabe pezu kwe bele.” Kweli bali singaleka siti kwa Gaga zingqikingqiki aku nganga nduma ezehla ngomhla otile ngo August lo emtayini. Xa apetayo uti u Rev. Mr. Mjila, “Andinaxesha lokubonisa ububi obuzalwa butywala; ngaba hlolokazi, zinkedama,—hayi usizi lwako tywalandini! ”